cyanic-selkie/wikianc huggingface dataset:
Մեծ Չեսնոկովկա (գետ)
Մեծ Չեսնոկովկա (գետ) (Большая Чесноковка (река)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ գետի ձախ ափով՝ 46 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ունու
Ունու (Hounoux), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 130 մարդ, բնակչության խտությունը` 17.06 մարդ/կմ²։ Բնակավայրը զբաղեցնում է 7.62 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 30 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 53-ը, իսկ ոչ ակտիվները` 36։ Ակտիվության ցուցանիշը կազմում է 59,6 %։ 53 աշխատունակ մարդկանցից աշխատել է 43 անձ (24 տղամարդ և 19 կին)։ Գործազուրկ են եղել 10 անձ (6 տղամարդ և 4 կին)։ 36 անաշխատունակներից 9-ը եղել են աշակերտներ կամ ուսանողներ, 20-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բողոքի ցույցեր Բելառուսում (2020)
Բողոքի ակցիաներ Բելառուսում (2020), բողոքի միջոցառումներ, որոնք սկսվել են 2020 թվականի մայիսի 31-ին Բելառուսի մայրաքաղաք Մինսկում և երկրի այլ քաղաքներում՝ ընդդեմ երկրի նախագահի պաշտոնում Ալեքսանդր Լուկաշենկոյի վերընտրման կապակցությամբ։ Բողոքի զանգվածային միջոցառումները սկսվել էին Բելառուսի նախագահական ընտրություններից անմիջապես հետո ։
Նախապատմություն
2020 թվականի մայիսի 21-ին Բելառուսում սկսվել է ստորագրահավաքի նախընտրական արշավ։ Իրենց նախաձեռնող խմբերն են գրանցել Վիկտոր Բաբարիկոն, Վալերի Ցեպկալոն, Ալեքսանդր Լուկաշենկոն և ուրիշներ ։
2020 թվականի մայիսի 29-ին Գրոդնոյում կայացած՝ Բելառուսի Հանրապետության նախագահի պաշտոնում Սվետլանա Տիխանովսկայի առաջադրման օգտին ստորագրահավաքի ժամանակ ոստիկանության կողմից ձերբակալվել է նրա նախաձեռնող խմբի ղեկավար Սերգեյ Տիխանովսկին և ևս 15 քաղաքացիներ, որոնք մասնակցել են պիկետին ։
Մայիսի 30-ին հայտնի է դարձել, որ ոստիկանության աշխատակիցների նկատմամբ բռնության փաստով Տիխանովսկիի և ակտիվիստների հետ բախման ընթացքում քրեական գործ է հարուցվել ։ Տիխոնովսկին և ևս յոթ ձերբակալվածներ տեղափոխվել են Մինսկի քննչական մեկուսարան ։
Բողոքի և համերաշխության ակցիաներ
Մայիսի 31-ին Մինսկում Կոմարովսկու շուկայի հարևան հրապարակում գտնվող Սվետլանա Տիխանովսկայան որպես նախագահի թեկնածու առաջադրվելու ստորագրություններ հավաքելու պիկետում հավաքվել էին մի քանի հազար մարդ ։
Ավելի վաղ նույն օրը ակցիայի անցկացման վայրի ճանապարհին ձերբակալվել էր հայտնի Բելառուս ընդդիմադիր Միկոլայ Ստատկևիչը, ինչպես նաև «Երիտասարդ ճակատի» առաջնորդ Դենիս Ուրբանովիչը ։
Հունիսի 7-ին Կոմարովսկի շուկայում տեղի է ունեցել նաև պիկետ՝ հավաքվել է 800-ից մինչև 1300 մարդ։ Ներկա էին նաև որոշ ընդդիմադիր կուսակցությունների և շարժումների առաջնորդներ, այդ թվում՝ Յուրի Գուբարևիչը («Հանուն ազատության» շարժում), Նիկոլայ Կոզլովը (Միացյալ քաղաքացիական կուսակցություն) և Պավել Սեվերինեցը ։ Միջոցառումից հետո ձերբակալվել է Պավել Սեվերինեցը։
Հունիսի 19-ի աշխատանքային օրվանից հետո Մինսկ, Գոմել, Մոգիլև, Օրշա, Պինսկ և այլ քաղաքներում կրկին տեղի են ունեցել իշխանության և քաղբանտարկյալների համերաշխության բողոքի բազմաթիվ ակցիաներ ։ Այս անգամ մարդկանց սպասում էին ոստիկանության հատուկ նշանակության ջոկատները, շատ ցուցարարներ են ձերբակալվել, սակայն Բրեստում և Մոլոդովոյում մարդիկ պայքարել են և բախումներ են տեղի ունեցել ոստիկանության ջոկատների հետ ։ ՆԳՆ տվյալներով՝ ձերբակալվել է 270 քաղաքացի ։
Չնայած ոստիկանության նախազգուշացմանը, հուլիսի 14-ի երեկոյան Բելառուսի քաղաքների փողոցներ են դուրս եկել մարդիկ, որոնք դժգոհ էին նախագահի թեկնածուների գրանցման արդյունքներից։ Բողոքի ակցիաներ են անցկացվել Մինսկում, Բրեստում, Գոմելում, Գրոդնոյում և Մոգիլևում ։
Հունիսի 7
Հունիսի 7-ին Կոմարովյան շուկայի հրապարակում կրկին տեղի ունեցավ պիկետ, որը հավաքեց 800-1300 մարդ։ Մասնակցում էին նաև որոշ ընդդիմադիր կուսակցությունների և շարժումների առաջնորդները, ինչպիսին են օրինակ Յուրի Գուբարեվիչը («Ազատության համար» շարժում), Նիկոլայ Կոզլովը (Միացյալ քաղաքացիական կուցակցություն) և Պավել Սեվերինեցը (Բելառուսական քրիստոնեական ժողովրդավարություն)։ Պիկետում նկատել էին նաև 12-րդ գումարման Գերագույն Խորհրդի նախկին խոսնակ Մեչիսլավ Գրիբին։ Միջոցառումից հետո ձեռբակալվեց Պավել Սեվերինեցը, նրա շրջակայքում գտնվող մարդիկ փորձում էին ազատել նրան։
Հունիսի 11
2020 թվականի հունիսի 11-ին «Բելգազպրոմբանկում» խուզարկություններ են սկսվել։ Ձերբակալվել է նախաձեռնող խմբի անդամ՝ Վիկտոր Բաբարիկոն և Մոգիլևի նախկին փոխքաղաքապետ Վլադիմիր Դուդարևը։ ՊԵԿ ԵՃՇՊՀ-ի կողմից հարուցվել է քրեական գործ՝ «առանձնապես խոշոր չափերով հարկերից և գանձումներից խուսափելու» հոդվածով և 235-րդ հոդվածի 2-րդ մասով՝ «Հանցավոր ճանապարհով ստացված միջոցներն առանձնապես խոշոր չափերով օրինականացնելը»։ Բաբարիկոն նախ չի ունեցել դատավարական կարգավիճակ բաց քրեական գործի շրջանակներում, սակայն պետական վերահսկողության կոմիտեի նախագահ Իվան Տերտելը հայտնել է, որ հետաքննությունն ունի «համոզիչ ապացույցներ Բաբարիկոյի՝ հակաիրավական գործունեությանը մասնակցության մասին» և որ «ձերբակալվածների մեծ մասը համագործակցում է հետաքննության հետ, ինքնախոստովանական ցուցմունքներ է տալիս»։ Ինքը՝ Բաբարիկոն, հայտարարել է, որ իր վրա «բացահայտ կոմպրոմատ» չկա, և որ քրեական գործը զուտ քաղաքական ենթատեքստ ունի. սա անուղղակիորեն հաստատել է Ալեքսանդր Լուկաշենկոն, հայտնելով, որ «պետական վերահսկողության կոմիտեին հանձնարարել է ստուգել Բելգազպրոմբանկի աշխատանքը» ։ Բացի այդ, խուզարկություններ և ձերբակալություններ են տեղի ունեցել նաև մի շարք այլ ընկերություններում և մասնավոր անձանց մոտ, որոնք որևէ կերպ կապված են Բելառուսի նախագահական ընտրություններում հաղթանակի առավել հավանական հավակնորդի հետ։
Հունիսի 18
2020 թվականի հունիսի 18-ին Վիկտոր Բաբարիկոն և նրա որդի Էդուարդ Բաբարիկոն ձերբակալվել են, ավելի ուշ հայտնի է դարձել, որ Վիկտոր Բաբարիկոն ձերբակալվել և ուղարկվել է պետական անվտանգության կոմիտեի քննչական մեկուսարան ։ Հնչել է առանցքային մեղադրանք. մի քանի տարվա ընթացքում Բելգազպրոմբանկի հաշիվներից Լատվիա Է դուրս բերվել ավելի քան 430 միլիոն դոլար, իսկ Վ. Բաբարիկոն եղել է «հակաիրավական գործունեության» անմիջական կազմակերպիչն ու ղեկավարը ։ Երկրի նախագահի առավել մեծ ժողովրդականություն վայելող ընդդիմադիր թեկնածուի ձերբակալության պատճառով նույն օրվա երեկոյան Մինսկում տեղի են ունեցել բողոքի բազմաթիվ ակցիաներ, ավելի քան երեք հազար մարդ կենդանի շղթա է կազմել Յակուբ Կոլասի հրապարակից մինչև Անկախության հրապարակ, հրապարակների միջև հեռավորությունը կազմել է ավելի քան երեք կիլոմետր։ Ամեն ինչ ուղեկցվում էր անցնող մեքենաների աղմուկներով և «ազատ արձակիր» և «հեռացիր» կարգախոսներ վանկարկող մարդկանցով։ Ակցիան տևել է ավելի քան 6 ժամ, մինչև հունիսի 19-ի կեսգիշեր  ։
Հուլիսի 14
ԿԸՀ-ն մերժել է գրանցել Վալերիային որպես թեկնածու այն հիմքով, որ 160 հազար հանձնված ստորագրաթերթիկներից միայն 75 հազարն է վավեր ճանաչվել ։ Ցեպկալի շտաբը բողոքարկել է ԿԸՀ-ի որոշումը և պահանջել վերահաշվարկ ։ Վերահաշվարկը մերժվել է, քանի որ «ընտրական օրենսդրությունը չի նախատեսում ընտրողի ստորագրության կրկնակի ստուգման ընթացակարգեր» ։
Չնայած ոստիկանության նախազգուշացմանը, երեկոյան Բելառուսի քաղաքների փողոցներ են դուրս եկել մարդիկ, որոնք դժգոհ էին նախագահի թեկնածուների գրանցման արդյունքներից։ Բողոքի ակցիաներ են անցկացվել Մինսկում, Բրեստում, Գոմելում, Գրոդնոյում, Մոգիլևում։ Հիմնականում ակցիաները տեղի են ունեցել կենտրոնում, բայց, օրինակ, Մինսկում մարդիկ հավաքվել են նաև ծայրամասերում՝ Մալինովկայում, Քարե Բլուրում և նույնիսկ Նոր Բորովոյում։ Մասնակիցները "համերաշխության շղթաներ" էին կառուցում, մեքենաները ազդանշան էին տալիս, մարդիկ ի պատասխան ծափահարում էին։ Ակցիաներն ուղեկցվել են ուժի կիրառմամբ ձերբակալություններով նաև ոստիկանության հետ բախումներով։ Իրավապաշտպանների տվյալներով՝ միայն Մինսկում հուլիսի 14-ի երեկոյան ավելի քան 250 մարդ է ձերբակալվել։ Հուլիսի 15-ի ժամը 01:30-ի դրությամբ հաղորդվել է ամբողջ երկրում առնվազն 300 ձերբակալվածների մասին ։
Հուլիսի 24
Հուլիսի 24-ին նախագահի չգրանցված թեկնածու Վալերի Ցեպկալոն երեխաների հետ լքել է Բելառուսը, իբր բելառուսական իշխանությունների՝ իրեն ձերբակալելու ծրագրերի պատճառով ։
Հուլիսի 30
2020 թվականի հուլիսի 30-ին Մինսկի Ժողովուրդների Բարեկամության այգում տեղի է ունեցել Բելառուսի Հանրապետության նախագահի թեկնածու Սվետլանա Տիխանովսկայայի պաշտոնական պիկետը։ Չնայած այն բանին, որ միջոցառումն անցկացվել է հինգշաբթի քաղաքի կենտրոնից հեռու ելույթին ներկա են եղել տասնյակ հազարավոր մարդիկ։ Իրավապաշտպանների գնահատմամբ՝ միայն զննման կետերի միջով է անցել 63 հազար մարդ, ևս մի քանի հազար մարդ մնացել է հիմնական հարթակի պարագծով պատնեշների հետևում։ Ակցիան սկսվել է ժամը 18։00-ին։ Առաջին երկու ժամվա ընթացքում ելույթ են ունեցել քաղաքական դրդապատճառներով մայիս-հուլիս ամիսներին ձերբակալված մարդկանց ընկերներն ու հարազատները՝ Վիկտոր և Էդուարդ Բաբարիկոները, Նիկոլայ Ստատկևիչը, Դմիտրի Ֆուրմանովը, Պավել Սեվերինցը։ Ելույթ են ունեցել նաև դրամատուրգ Անդրեյ Կուրեյչիկը և բելառուս երաժիշտները    ։
Օգոստոս
Օգոստոսի 2-ին Բրեստում տեղի է ունեցել Սվետլանա Տիխանովսկայի միացյալ շտաբի հանրահավաքը, որին մասնակցել է 15-18 հազար մարդ։
Օգոստոսի 4-ին Սլուցկում և Սոլիգորսկում Սվետլանա Տիխանովսկայի միացյալ շտաբի պլանավորված հանրահավաքները խափանվել են տեղի իշխանությունների կողմից։ Տասնյակ քաղաքացիներ ձերբակալվել են Բելառուսի ՆԳՆ աշխատակիցների կողմից, սակայն ավելի ուշ, նույն օրը երեկոյան, գրեթե բոլորը ազատ են արձակվել։
Օգոստոսի 5-ին Մինսկի քաղաքային գործադիր կոմիտեն հայտարարել Է օգոստոսի 6-ին Մինսկում Ժողովուրդների Բարեկամության այգում Սվետլանա Տիխանովսկայի հանրահավաք-համերգի անցկացման անհնարինության մասին, քանի որ այնտեղ տոն է անցկացվելու երկաթուղային զորքերի օրվա կապակցությամբ (օգոստոսի 7-ին և 8-ին այգին վերապահված է այլ միջոցառումների համար)։ Մինսկի մյուս 5 հարթակները, որտեղ թույլատրված են նախընտրական հանրահավաքները, նույնպես ամրագրվեցին ամեն օր մինչև օգոստոսի 8-ը՝ ընտրությունների հետ չկապված միջոցառումներ անցկացնելու համար ։
Օգոստոսի 6-ին Կիևի զբոսայգում Սվետլանա Տիխանովսկայի ծրագրված հանրահավաքը չեղյալ էր հայտարարվել այնտեղ տեղի ունեցած համերգի պատճառով ։ Մարդիկ վանկարկում էին «Կեցցե Բելառուսը» և «Հեռացիր»։ Ի աջակցություն հավաքված մարդկանց՝ այնտեղ ընթացող համերգի ձայնի համար պատասխանատու հնչյունային ինժեներները միացրել են Վիկտոր Ցոյի «Ուզում եմ փոփոխություն» երգը։ Ավելի ուշ այդ երկու հնչյունային ռեժիսորները ձերբակալվել էին ։
Օգոստոսի 8-ին Բելառուսի Գլխավոր դատախազության վարչության բաժնի պետ Մարինա Պոպովան հանդես է եկել «Գոլոս» ձայների այլընտրանքային հաշվարկի համար առցանց հարթակի աշխատանքն արգելելու առաջարկով ։ Երեկոյան ձերբակալվել է Սվետլանա Տիխանովսկայայի ընտրական շտաբի ղեկավար Մարիա Մորոզը, որն արդեն ավելի վաղ ձերբակալվել էր կազմակերպված հանցավորության դեմ պայքարի բաժնում բացատրական զրույցի համար ։
Ընտրությունների օրը (օգոստոսի 9)
Ընտրությունների օրը երեկոյան տեղի են ունեցել ընտրողների հավաքներ այն ընտրատեղամասերի մոտ, որտեղ ընտրական հանձնաժողովները պարտավոր էին հավաքել ձայների հաշվարկի արձանագրությունների պատճենները։ Ալեքսանդր Լուկաշենկոյի օգտին տրված ձայների մեծամասնությամբ արձանագրությունների հրապարակումը և, անկախ դիտորդների կարծիքով՝ կեղծված արձանագրությունները խիստ բացասական արձագանք են առաջացրել հավաքվածների շրջանում, որոնք ընտրական հանձնաժողովների դուրս եկող անդամներին դիմավորել են բացականչություններով։ Որոշ ընտրական հանձնաժողովներ ընդհանրապես այդպես էլ դուրս չեն հանել արձանագրությունները՝ ընտրատեղամասերից դուրս գալով տարածքային ընտրական հանձնաժողովներ (ՏԸՀ)՝ ոստիկանության և Հատուկ նշանակության շարժական ջոկատի ծառայողների ուղեկցությամբ ։ Սվետլանա Տիխանովսկայայի օգտին ձայների գերակշռությամբ արդյունքները ողջույների արժանացան հավաքվածների կողմից։ Իսկ ավելի ուշ բազմահազարանոց հանրահավաքներ են տեղի ունեցել ողջ Բելառուսի քաղաքների կենտրոններում ։ Բողոքի ակցիաների ժամանակ զանգվածային բախումներ են տեղի ունեցել ոստիկանության հետ, որի արդյունքում ոստիկանությունը կիրառել է արցունքաբեր գազ, լուսաձայնային նռնակներ (ենթադրաբար չեխական արտադրության, թեև Չեխիան 2011 թվականին էմբարգո է սահմանել Բելառուս նման սարքավորումներ մատակարարելու համար ), ջրցան մեքենաներ և ռետինե փամփուշտներ   ։ Երկրի որոշ քաղաքներում ուժայինները հրաժարվել են ծեծել ցուցարարներին ։ Ընդհանուր առմամբ, օգոստոսի 9-ի լույս 10-ի գիշերը երկրում ձերբակալվել է շուրջ 3 հազար քաղաքացի, այդ թվում՝ ավելի քան 2 հազար մարդ՝ Մինսկում, տուժել են բազմաթիվ ոստիկաններ և ցուցարարներ, առնվազն 4-ին տեղափոխվել են վերակենդանացման բաժանմունք   ։ Իշխանությունների դիրքորոշման համաձայն՝ հակամարտությունները և ուժի կիրառումը սկսվել են ցուցարարների կողմից խախտումների և սադրանքների պատճառով ։
Նախագահի թեկնածու Սվետլանա Տիխանովսկայան ուժայիններին կոչ է արել կանգ առնել և բռնություն չկիրառել խաղաղ ցուցարարների դեմ  ։
Օգոստոսի 10-ի երեկոյան համացանցում հայտնվել են ամբողջ երկրում բողոքի ակցիաների դուրս գալու կոչեր ։
Օգոստոսի 9-ին, ժամը 18:00-ին, կառավարության կողմից օգտագործվող բիզնես-ջեթը Մինսկից մեկնել է թուրքական Բոդրում։ «Մոսկովսկի կոմսոմոլեցին» տված հարցազրույցում համաշխարհային տնտեսության և քաղաքականության ֆակուլտետի դեկան Անդրեյ Սուզդալցևան նշել է այն լուրերի մասին, թե Լուկաշենկոն այդ չվերթով դուրս է բերել իր ընտանիքին, ներառյալ երեխաներին և թոռներին ։ Ուղևորների մասին պաշտոնական տեղեկություններ չեն եղել    ։
Ծանոթագրություններ
Կատեգորիա:Բողոքի ցույցեր Բելառուսում Կատեգորիա:2020 բողոքի ցույցեր
Բայմակ (քաղաք)
Բայմակ, Բաշկորտոստան Հանրապետության քաղաք, համարվում է Բայմակսկի շրջանի վարչական կենտրոնը (Բաշկորտոստանում)։
Աշխարհագրական դիրք
Քաղաքը հյուսիսից սահմանակցում է Հարավային Ուրալի լանջերի հետ։ Հեռավորությունը Ուֆայից, Բայմակ-Այկարովոր-Բելորեցկ-Ուֆա երկաթուղիով, կազմում է 447 կմ։
Պատմություն
Քաղաքի անվանումը գալիս է Բայմակ Բիկբուլատովի անունից, ով եղել է ավանդեր և մասնակցել է 1755 թվականի բաշկիրյան վերականգնման համար մղվող պայքարին։
Անկումից հետո, 1755 թվականին բաշկիրյան բնակչությանը ամբողջությամբ հրկիզեց ցարական զինվորները, միաժամանակ դադարեցնել տվեցին հանքաարդյունաբերական ձեռնարկությունների աշխատանքը։ Տանալիկովո Բայմակ գյուղի երկրորդ ծնունդը կապվեց XIX դարի միջին տարիների հետ, իսկ ոսկե քաղաքի ծննադավայրը եղավ Տանալիկ գետի ափին։
Բնակչություն
Համաձայն 2010 թվականին Վսերոսիայում անցկացված մարդահամարի տվյալների, քաղաքի ազգային կազմը կազմված է. բաշկեր — 71,6 %, ռուսներ — 21,3 %, թաթարներ — 5,1 %, այլ ազգերի դեմքեր — 2 % :
Ծանոթագրություններ
Կատեգորիա:Բաշկորտոստանի բնակավայրեր Կատեգորիա:1913 հիմնադրումներ Ռուսաստանում Կատեգորիա:1748 թվականին հիմնադրված բնակավայրեր
Յալոման
Յալոման (Яломан), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ գետի աջ ափով՝ 12 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ցասում (ֆիլմ, 2004)
Սյուժե
Ֆիլմի գործողությունները տեղի են ունենում Մեքսիկայում, 2003 թվականին։ Խոշոր գործարար Սամուել Ռամոսը անհանգստացած է իր 9-ամյա դստեր՝ Պիտայի համար, ում պաշտպանելու նպատակով նա, որպես թիկնապահ, վարձում է ԿՀՎ-ի հատուկ ծառայության նախկին մարտիկ Ջոն Քրիզին։ Ջոնը սկսում է աշխատել, թեպետ գտնվում էր ծանր էմոցիոնալ ճգնաժամի մեջ և մտածում էր ինքնասպանության մասին։ Աղջկա հետ ծանոթությունը, որը վերածվում է ջերմ ընկերության, նրա մեջ կրկին հետաքրքրություն է արթնացնում կյանքի հանդեպ։
Երաժշտության դասից հետո Պիտային առևանգելու նպատակով կազմակերպված ավազակային հարձակում է տեղի ունենում։ Ջոնը պայքարում է հանցագործների դեմ, վիրավորում է նրանցից չորսին, ինքն էլ է վիրավորվում, սակայն հանցագործները կարողանում են աղջկան տանել իրենց հետ։ Ծնողներին դիմում են՝ 10 մլն $-ի փրկագին պահանջելով։ Սակայն փրկագինը հանձնելիս ինչ-որ բան այնպես չի լինում, փոխհրաձգություն է տեղի ունենում և գործարքը խափանվում է։ Առևանգիչը Պիտայի ծնողներին հայտնում է, որ աղջկան սպանել են։ Իր ընկերոջ՝ Փոլ Ռեյբորնի օգնությամբ նախկին թիկնապահը, դեռևս լիարժեք չապաքինված, փախչում է հոսպիտալից։ Ջոնը Պիտայի մորը՝ Լիզա Ռամոսին, երդվում է, որ վրեժխնդիր կլինի և կսպանի բոլոր նրանց, ովքեր մասնակից են եղել առևանգմանը։
Վրեժխնդրության իր պլանը հասցնելով ավարտին՝ Ջոնը «դուրս է գալիս» եղբայրներ Դանիել և Աուէրելիո Սանչեսների՝ առևանգման օպերացիայի անուղղակի կազմակերպիչներից երկուսի վրա։ Ջոնը սկզբում բացահայտում է Աուէրելիոյին, ապա՝ այստեղից նաև Դանիելին, ով հայտնում է, որ աղջիկն իրականում ողջ է։ Նա պատրաստ է աղջկան փոխանակել Ջոնի և նրա եղբոր հետ։ Ծանր վիրավոր Ջոնը վերջին ուժերը լարելու գնով իրականացնում է այդ փոխանակումը, և Պիտային վերադարձնում է մորը։ Այնուհետև հանձնվում է հանցագործներին և մահանում է, քանի դեռ իրեն մեքենայով տեղափոխում էին։
Եզրափակիչ տեսարանը Դանիել Սանչեսի՝ ձերբակալության արդյունքում սպանությունն է՝ Մեխիկոյի ուժային կառույցի ներկայացուցչի՝ Միգել Մանզանոյի կողմից։
Արձագանքներ
Ֆիլմը արժանացել է կինոքննադատների տարբեր արձագանքների։ Rotten Tomatoes-ում միջին վարկանիշը 38 % է կազմում, Metacritic –ում՝ 47 % :
Եկատերինա Ստրիժենովա
Եկատերինա Վլադիմիրովնա Ստրիժենովա (Екатерина Владимировна Стриженова, ), կինոյի և թատրոնի ռուս դերասանուհի, Ռուսաստանի Առաջին ալիքի «Բարի առավոտ» ծրագրի հաղորդավար 1997 թվականից։
Կենսագրություն
Եկատերինա Ստրիժենովան (օրիորդական ազգանունը՝ Տոկման) ծնվել է 1968 թվականի մարտի 20-ին Մոսկվայում։ Հայրը՝ լրագրող, գրող Վլադիմիր Իլարիոնովիչը Տոկմանը , մահացել է քաղցկեղից, երբ Եկատերինա Ստրիժենովան եղել է վեց տարեկան, իսկ նրա քույրը՝ Վիկտորյան, տասներկու։ Մայրը՝ Վալենտինա Յակովլևնան, մասնագիտությամբ բանասեր է։ Երեսունվեց տարեկանում կորցնելով ամուսնուն՝ նա մենակ է դաստիարակել երկու դուստրերին։ Դասավանդել է ռուսերեն՝ որպես օտար լեզու, ապա աշխատել է Ռուսաստանի նախագահի ադմինիստրացիայում ։
Տասնհինգ տարեկան հասակից Եկատերինա Ստրիժենովան նկարահանվել է մանկական հեռուստահաղորդումներում, ինչպիսիք են՝ «АБВГДейка», «Будильник»  «Весёлые нотки», վարել է մանկական համերգներ ու ներկայացումներ։ Այդ ժամանակ էլ սկսել է հաճախել Մոսկվայի «Калинка» պարի մանկական անսամբլ ։
Կինոյում Եկատերինա Ստրիժենովայի նորամուտը եղել է իններորդ դասարանցի Տանյա Կոռնիլովայի գլխավոր դերը ռեժիսոր Բորիս Դուրովի «Առաջնորդ» («Лидер») ընտանեկան մելոդրամայում, որ էկրան է բարձրացել 1984 թվականին։ Այդ ֆիլմի նկարահանումների ժամանակ Սոչիում Կատյան ծանոթացել է իր ապագա ամուսնու՝ Ալեքսանդր Ստրիժենովի հետ, ով նույնպես կատարում էր այդ ֆիլմի գլխավոր դերերից մեկը ։
Եկատերիա Ստրիժենովան ավարտել է Մոսկվայի մշակույթի պետական ինստիտուտի ռեժիսորական ֆակուլտետը։ Խաղացել է Անտոն Չեխովի թատրոնի «Մետրո» («Подземка») ու «Համլետ» ներկայացումներում, ինչպես նաև հանդես է եկել Կինոդերասանի պետական թատրոնում։
1997 թվականից Եկատերինա Ստրիժենովան վարում է «Բարի առավոտ» («Доброе утро») հաղորդումը Ռուսաստանի Առաջին ալիքով։ 1997 թվականին նա նկարահանվել է երգիչ և կոմպոզիտոր Ալեքսանդր Շևչենկոյի «Будет всё, как ты захочешь» և «Ей одной» տեսահոլովակներում։
2007 թվականին ավարտել է Պրակտիկ հոգեբանության ու հոգեվերլուծության ինստիտուտի գեշտալտ թերապիայի բաժինը ։
2008 թվականի սեպտեմբերից մինչև 2009 թվականի ապրիլ մասնակցել է Առաջին ալիքի «Սառցե դարաշրջան-2» նախագծին, որտեղ նրա զույգը եղել է գեղասահորդ Ալեքսեյ Տիխոնովը։ Սեպտեմբերին՝ մարզումներից մեկի ժամանակ, Եկատերինա Ստրիժանովան ստացել է երկու կողերի կոտրվածք, սակայն շարունակել է ելույքները՝ հասնելով մինչև շոուի եզրափակիչ ։
Եկատերինա Ստրիժենավոյի հագուստները հիմնականում կարում է նրա քույրը՝ մոդելագործ Վիկտորյա Անդրեյանովան, ով ավարտել է Մոսկվայի Ա. Կոսիգինի անվան պետական տեքստիլ համալսարանը ։
2010 թվականի դեկտեմբերից մինչև 2011 թվականի դեկտեմբեր Եկատերինա Ստրիժենովան եղել է «ITALIA — Made in Italy» ամսագրի գլխավոր խմբագիրը։
2013 թվականի սեպտեմբերի 6-ից մինչև հոկտեմբերի 11-ը Ստրիժենովան վարել է Առաջին ալիքի «Կողմ և դեմ» («За и против») հաղորդումը Ալեքսանդր Գորդոնի հետ միասին ։
2013 թվականի նոյեմբերի 25-ին Առաջին ալիքով սկսել է «Նրանք և մենք» («Они и мы») հեռուստանախագիծը՝ նվիրված կանանց ու տղամարդկանց փոխհարաբերություններին։ Նախագիծը վարել են Եկատերինա Ստրիժենովան ու Ալեքսանդր Գորդոնը ։
2014 թվականի սեպտեմբերի 15-ից Եկատերիա Ստրիժենովան վարում է Առաջին ալիքի «Ժամանակը ցույց կտա» («Время покажет») նախագիծը նախ Պյոտր Տոլստոյի, ապա Արտյոմ Շեյնինի, իսկ 2017 թվականից՝ Անատոլի Կուզիչևի հետ։
Աշխատանք հեռուստատեսությունում
1997 թվականից Եկատերինա Ստրիժենովան վարում է «Բարի առավոտ» («Доброе утро») հաղորդումը Ռուսաստանի Առաջին ալիքով։
Նկարահանվել է «Colgate Total» ատամի մածուկի գովազդային հոլովակում, վարել է «Նրանք և մենք» (2013-2014), «Ժամանակը ցույց կտա» հաղորդումները Ռուսաստանի Առաջին ալիքով։ Կատարել է Մայրիկի դերը «Սեզամ փողոց» մանկական հեռուստաշոուում (1996-1998)։
Արտաքին հղումներ
Կատեգորիա:Ռուս դերասանուհիներ Կատեգորիա:Ռուս հաղորդավարուհիներ Կատեգորիա:Ռուս կինոդերասանուհիներ Կատեգորիա:Ռուս հաղորդավարներ Կատեգորիա:Խորհրդային դերասանուհիներ
Մեծ խաղ (ֆիլմ, 2014)
Մեծ խաղ (Big Game), ֆինլանդացի ռեժիսոր և սցենարիստ Յալմարի Հելանդերի ֆիլմը։ Ֆինլանդիայի, Գերմանիայի և Մեծ Բրիտանիայի համատեղ արտադրությունն է։
Ֆիլմը ցուցադրվել է 2014 թվականի սեպտեմբերի 5-ին Տորոնտոյի կինոփառատոնին ։ Ֆինլանդիայում ֆիլմը վաճառքի է հանվել 2015 թվականի մարտի 19-ին, Ռուսաստանում՝ 2015 թվականի ապրիլին, իսկ ԱՄՆ-ում` ապրիլին։
Սյուժե
ԱՄՆ-ի նախագահը Air Force One ինքնաթիռով պաշտոնական այցով մեկնում է Ֆինլանդիա։ Նախագահի թիկնազորի պետը, հանցավոր համաձայնության գալով, անջատում է ինքնաթիռի հակահրթիռային համակարգը։ Ահաբեկիչները Հազարի գլխավորությամբ Լապլանդիայի օդային տարածքում խոցում են ինքնաթիռը։ Նախագահը հայտնվում է լեռներում՝ Ֆինլանդիայի հյուսիսում։ Նրան գտնում է 13-ամյա դեռահաս, որին ուղարկել էին իր առաջին որսին։ Պենտագոնի կողմից ուղարկված «Ծովային կատուները» փորձում են փրկել նախագահին, իսկ ահաբեկիչները՝ բռնել կամ սպանել։
Դավադիրներին չի հաջողվում սպանել նախագահին, դրա համար նրանք սպանում են ԱՄՆ-ի փոխնախագահին։
Դերերում
Ֆիլմում ներգրավված են ավելի քան 20 դերասաններ, չհաշված զանգվածային տեսարաններում նկարահանվածները։
Բյուջե և նկարահանումներ
Ֆիլմը նկարահանված է Դեն Սմիթի համանուն գրքի հիման վրա։ Ֆիլմի բյուջեն կազմում է 8,5 միլիոն եվրո, ինչը ֆինլանդական կինեմատոգրաֆիայի համար ռեկորդ էր։
Ֆիլմը նկարահանվել է 8 շաբաթվա ընթացքում Բավարիայում, դրա համար ֆիլմում ցուցադրված լեռները նույնիսկ մոտավորապես նման չեն հյուսիսային Ֆինլանդիայի թեք բլուրներին, որտես, ըստ սցենարի, տեղի են ունենում իրադարձությունները։
Տղայի դերում նկարահանված Օնի Թոմիլան հանդիսանում է ռեժիսոր Յալմարի Հելանդերի զարմիկը։
Ծանոթագրություններ
Կատեգորիա:2010-ականների արկածային ֆիլմեր Կատեգորիա:Անգլերեն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Գերմանական ֆիլմեր Կատեգորիա:Ամերիկյան ֆիլմեր Կատեգորիա:Relativity Media ֆիլմեր Կատեգորիա:2014 ֆիլմեր Կատեգորիա:Ֆիննական ֆիլմեր Կատեգորիա:Բրիտանական մարտաֆիլմեր Կատեգորիա:Գերմանական մարտաֆիլմեր Կատեգորիա:Բրիտանական արկածային ֆիլմեր Կատեգորիա:Գերմանական արկածային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:Ֆիլմեր ահաբեկչության մասին
Մեգան Օրի
Մեգան Օրի (Meghan Ory, ), կանադացի դերասանուհի։ Հանդիսատեսին հայտնի է «Մի անգամ հեքիաթում», «Գերբնականները», «Մութ հրեշտակ» սերիալներից։ «Մի անգամ հեքիաթում» ֆենտեզի սերիալում նա մարմնավորել է Կարմիր գլխարկին։
Արտաքին հղումներ
Կատեգորիա:Կանադացի դերասանուհիներ Կատեգորիա:1982 ծնունդներ Կատեգորիա:Օգոստոսի 20 ծնունդներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ
Օրգանական գյուղատնտեսություն
Օրգանական (էկոլոգիական, կենսաբանական) գյուղատնտեսությունը գյուղատնտեսության վարման համակարգ է, որի շրջանակում տեղի է ունենում սինթետիկ պարարտանյութերի, թունաքիմիկատների, բույսերի աճի խթանիչների, սննդային հավելումների օգտագործման հիմնավորված նվազեցում։ Մշակաբույսերի հանքային սննդառությունն ապահովելու, վնասակար օրգանիզմների դեմ արդյունավետ պայքարի միջոցառումներ կազմակերպելու և ակնկալվող բերքատվությունն ավելացնելու համար օրգանական գյուղատնտեսությունում կիրառվում են ցանքաշրջանառություններ, օրգանական պարարտանյութեր (գոմաղբ, կոմպոստներ, բուսական մնացորդներ, սիդերատներ), հողի նվազագույն մշակման համակարգեր և այլն։
Ըստ IFOAM, օրգանական գյուղատնտեսությունն ուղղված է էկոհամակարգերի, նյութերի և տարրերի կենսաերկրաքիմիական շրջապտույտների կայունացմանը և դրանց օպտիմալացումից ստանում է արդյունք։ Օրգանական գյուղատնտեսությունը պարտավոր է երկարաժամկետ հեռանկարում պահպանել առողջությունն ինչպես կոնկրետ օբյեկտների, որոնց հետ ունի անմիջական առնչություն (բույսեր, կենդանիներ, հող, մարդ), այնպես էլ ամբողջ մոլորակի ։
2007 թվականի տվյալներով Երկրի շուրջ 30,5 մլն հա հողատարածք մշակվում է օրգանական գյուղատնտեսության սկզբունքներով, իսկ 2014 թվականին այդ տարածքները կազմել են 43,7 մլն հա, ինչն էլ իր հերթին կազմում է աշխարհի ընդհանուր գյուղատնտեսական նշանակության հողերի 1%-ը։ Օրգանական գյուղատնտեսության նշանակության հողերի 43%-ը վարելահողեր են, 41%-ը՝ արոտավայրեր, 12%-ը՝ բազմամյա տնկարկներ, 3%-ը՝ այլ, իսկ 1%-ի վերաբերյալ տվյալներ չկան ։
Պատմություն
Դեռևս 1924 թվականին Ռուդոլֆ Շտայները Կոբերվիցում կարդացել է «Գյուղատնտեսական դասախոսություն»՝ շեշտը դնելով կենսադինամիկ երկրագործության վրա։
Անգլիայում 1940 թվականին առաջին անգամ "օրգանական գյուղատնտեսություն" (organic farming) տերմինը օգտագործել է լորդ Նորտբորնը (Lord Northbourn, Walter Ernest Christopher James):
1972 թվականին Վերսալում հիմնադրվել է Օրգանական գյուղատնտեսական շարժման միջազգային ֆեդերացիան (IFOAM), որի նպատակն էր օրգանական գյուղատնտեսության ինֆորմացիայի տարածումն ու ներդրումը աշխարհի բոլոր երկրներում։ 1990-ականների սկզբներից համաշխարհային շուկաներում օրգանական գյուղատնտեսության մասնաբաժինը հասել է տարեկան 20%։ ԱՄՆ-ում օրգանական արտադրանքի ծավալները 1994 թվականի 1 մլրդ. ԱՄՆ դոլլարից 2003-ին հասել է 13 մլրդ։
Օրգանական երկրագործություն
Օրգանական երկրագործության նպատակներն են` Օրգանական երկրագործության հիմնական սկզբունքներն են` հողի ֆիզիկական, քիմիական և կենսաբանական կազմի բարելավում, հողի բերրիության պահպանում, բարձրացում, Որպես ագրոկենսաբազմազանության մաս՝ օրգանական երկրագործությունում ներառված են հողի կենսաբանական կազմը՝ հատկապես ֆոտոսինթեզող, քեմոսինթեզող, ազոտ ֆիքսող բակտերիաները, (ավտոտրոֆ միկրոօրգանիզմներ), որոնցից սկսվում է հողառաջացումը, օրգանական նյութերը տարրալուծող, հանքայնացնող բակտերիաները, սկները և այլ օրգանիզմներ, որոնք անփոխարինելի նշանակություն ունեն հումուսագոյացման պրոցեսում։ Ագրոնոմիական տեսակետից հողում մեծ նշանակություն ունեն նաև անձրևաորդերը, բույսերի կենդանի արմատային համակարգը։ Բոլոր նշված գործընթացները ապահովում են ագրոկենսաբազմազանությունում ընդգրկված այլ օրգանիզմների՝ բույսերի, միջատների, կենդանիների աճն ու զարգացումը։ Իր հերթին ագրոկենսաբազմազանությունը հանդիսանում է կենսաբազամազանության ձև՝ իր որոշակի առանձնահատկություններով ու ընդհանրություններով։
Օրգանական երկրագործության զարգացմանը խոչընդոտում են` Օրգանական երկրագործությունում բույսերի հիվանդությունների, վնասատուների և մոլախոտերի դեմ պայքարը պետք է վերահսկվեն հետևյալ միջոցառումներով կամ դրանց համակցություններով`
Մեթոդները
Օրգանական գյուղատնտեսության մեթոդները ներառում են կենսաբանական ներդաշնակման սկզունքների կիրառում։
Արտաքին հղումներ
Կատեգորիա:Գյուղատնտեսություն Կատեգորիա:Էկոհամակարգեր
Ելենա Կոլցովա-Մոսալսկայա
Իշխանուհի Ելենա Միխայլովնա Կոլցովա-Մոսալսկայա (Елена Михайловна Кольцова-Мосальская, օրիորդական ազգանունը՝ Գիկա, 22 հունվարի, 1828, Բուխարեստ, Ռումինիա - 17 նոյեմբերի, 1888, Ֆլորենցիա, Իտալիա), ռումինացի նկարչուհի, գրող և լեռնագնաց, ով երկար ժամանակ ապրել է Ռուսաստանում։ Իր ստեղծագործությունները տպագրել է Դորա դ'Իստրիա (Dora d'Istria) կեղծանունով ։
Կենսագրություն
Ելենա Գիկան ծնվել է 1828 թվականի հունվարի 22-ին Բուխարեստում։ Նա սերում է իշխանական Գիկա (Ghika) տոհմից, որի արմատները գալիս են Ալբանիայից։ Այդ տոհմի սերունդները XVII դարում գոսպոդարներ են եղել Մոլդավիայում ու Վալախիայում։ Ելենա Գիկայի հայրն իշխան Միխայ Գիկայն էր։ Նա Մոլդավիայի գոսպոդար Գրիգորի ІV Գիկայի զարմուհին էր ։
Իշխանուհի Ելենա Գիկան պատանեկան տարիքում ստացել է լավ կրթություն, այնուհետև ուսումը շարունակել է արտասահմանում։ Եղել է պոլիգլոտ. ազատ տիրապետում էր ավելի քան 10 լեզուների, այդ թվում ռումիներենին, ռուսերենին, իտալերենին, գերմաներենին, անգլերենին, ֆրանսերենին, լատիներենին, հին ու նոր հունարեններին, ալբաներենին և այլն։ Պրուսիայի մայրաքաղաքում նա մեծ տպավորություն է գործել Ալեքսանդր ֆոն Հումբոլտի վրա հին հունարենի իր իմացությամբ։
1849 թվականին Յասիում ամուսնացել է ռուս սպա, իշխան Ալեքսանդր Կոլցով-Մոսալսկու հետ։ Ամուսիներն ապրել են Ռուսաստանում մինչև իշխանի մահը 1855 թվականին ։ Հետագայում Ելենա Կոլցովա-Մոսալսկայան ճանապարհորդել է Եվրոպայի երկրներում՝ այցելելով Շվեյցարիա, Ֆրանսիա, Իռլանդիա, Հունաստան և Անատոլիա։ Եղել է ԱՄՆ-ում։
1885 թվականին ուղեկցորդի հետ Ալպերում բարձրացել է Մոնբլանի ու Մյոնխի գագաթները՝ այդպիսով դառնալով ռուս առաջին կին լեռնագնացը։
Առողջական խնդիրների պատճառով ստիպված է եղել Ռուսաստանից տեղափոխվել Իտալիայի Ֆլորենցիա քաղաք, որտեղ ապրել է մինչև իր կյանքի վերջը։ Մահացել է 1888 թվականի նոյեմբերի 17-ին։
Արվեստ
Ելենա Կոլցովա-Մոսալսկայան սովորել է Դրեզդենում, ապա Վիեննայում, Վենետիկում և Բեռլինում։
Սանկտ Պետերբուրգում Ելենա Կոլցովա-Մոսալսկայան ակտիվորեն մասնակցել է մայրաքաղաքի նկարչական կյանքին։ Գեղարվեստի ակադեմիայում ցուցադրված բնանկարների համար արժանացել է մրցանակի։ Իր նկարներում Կոլցովա-Մոսալսկայան պատկերել է հիմնականում հարավային Եվրոպայի բնությունն ու ճարտարապետությունը։ Եղել է ռուսական ու արևմտաեվրոպական բիդերմեյեր ստեղծագործական ուղղության ներկայացուցիչներից։
1855 թվականին տպագրվել է նրա առաջին գիրքը՝ «La vie monastique dans l'Eglise orientale» (որը հետագայում բազմիցս վերահրատարակվել է)։ Ստեղծագործել է ֆրանսերեն կոմսուհի Դորա դ’Իստրիա (Comtesse Dora d'Istria ) կեղծանունով ։
Գրել է մի շարք հոդվածներ՝ նվիրված արվեստի պատմության, գրականության, քաղաքական, սոցիալական ու կրոնական հարցերի։ Նրա հոդվածները տպագրվել են եվրոպական գրեթե բոլոր երկրների պարբերականներում։ Իր գրական ու հրապարակախոսական երկերով ճանաչում է ձեռք բերել Եվրոպայում։
Եղել է եվրոպական մի շարք գիտական միությունների անդամ։ Հունաստանի կառավարության կողմից արժանացել է «մեծն քաղաքացու» կոչման, ինչպես նաև եղել է իտալական մի շարք քաղաքների պատվավոր քաղաքացի։
Հասարակական աշխատանք
Ելենա Կոլցովա-Մոսալսկայան (Գիկա) ընտրվել է՝
Արտաքին հղումներ
Կատեգորիա:Ռումինացի նկարիչներ Կատեգորիա:Ռումինացի գրողներ Կատեգորիա:Ռումինացի լեռնագնացներ Կատեգորիա:Ֆեմինիստ գրողներ Կատեգորիա:19-րդ դարի կին գրողներ Կատեգորիա:Ռումինացի կին գրողներ Կատեգորիա:Ռումինացի ֆեմինիստներ Կատեգորիա:Գրական կեղծանուններով հայտնի հեղինակներ Կատեգորիա:Ռուս նկարչուհիներ Կատեգորիա:Ռուս ֆեմինիստներ
Ջոնբենեթ Ռեմսիի սպանություն
Ջոնբենեթ Պատրիսիա Ռեմսի (JonBenét Patricia Ramsey, ), ԱՄՆ-ի մանկական գեղեցկության մրցույթների հաղթող, որ սպանվել է 1996 թվականին 6 տարեկան հասակում։ Չնայած բազում տեսակետների և տարբերակների՝ Ռեմսիին սպանողը կամ սպանողները այդպես էլ չեն գտնվել։
Ծնվել է 1990 թվականի օգոստոսի 6-ին Ատլանտա քաղաքում, Ջորջիա նահանգ։ Ջոնբենեթը մասնակցել է մանկական գեղեցկության բազում մրցույթների, ստացել է հետևյալ տիտղոսները. Colorado State All-Star Kids Cover Girl, America’s Royal Miss, Little Miss Charlevoix, National Tiny Miss Beauty, Little Miss Colorado, Little Miss Christmas :
1996 թվականին Ռեմսիի ընտանիքը ապրում էր Բոուլդեր քաղաքում (Կոլորադո նահանգ)։ Աղջկա հայրը՝ Ջոն Ռեմսին, զբաղվում էր ծրագրային ապահովման տեղաբաշխմամբ, իսկ մայրը՝ Պատրիսիան, եղել է «Միսս Վիրջինա» և «Միսս Ամերիկա» տիտղոսակիր, հետևում էր Ջոնբենեթին և նրա ավագ եղբորը՝ Բըրքին (Burke)  :
Մահ
1996 թվականի դեկտեմբերի 26-ին Պատրիսիա Ռեմսին ոստիկանությանը հայտնեց, որ իր տանը գրություն է գտել՝ իբր առևանգված դստեր 118 հազար դոլար փրկագնի պահանջով։ Շուտով Ռեմսին և իր ընկերները, որ շրջում էին տնով, նկուղում հայտնաբերեցին Ջոնբենեթի մարմինը։ Համաձայն դատաբժշկական փորձաքննության՝ աղջկան գանգի վնասվածքներ է հասցվել, նրան խեղդել են գարոտի օգնությամբ և, հավանաբար, սեռական բռնության են ենթարկել։ Ջոնբենեթի ներքնազգեստի վրա արյան հետքեր են հայտնաբերվել, որ պատկանել անհայտ անձի, որ հետո պարզվել է, տղամարդ է եղել    ։
Հետաքննություն
Ջոնբենեթի սպանությունը 1990-ական թվականներին ԱՄՆ-ի ամենաաղմկահարույց հանցագործություններից մեկը դարձավ։ Հետաքննությունը երկար ժամանակ որոշակի արդյունքների չէր կարողանում հասնել։ Հիմնական կասկածյալների թվում էին աղջկա ծնողները։ Սպանությունն ուղեկցվում էր բազմաթիվ շշուկներով և կասկածանքներով      ։ 2005 թվականին գենետիկ փորձաքննությունը պարզեց, որ զոհի ներքնազգեստի արյունը չէր պատկանում ծնողներին։ Նաև համընկնումներ չգտնվեցին ԱՄՆ Հետաքննությունների ազգային բյուրոյի տվյալների բազայում  ։
Ջոնբենեթի մահվանից հետո Ռեմսի ամուսինները որդու հետ տեղափոխվեցին Միչիգան նահանգի հյուսիսում գտնվող Շառլևուա փոքրիկ քաղաք ։ 2006 թվականի հունիսի 24-ին Պատրիսիա Ռեմսին մահացավ ձվարանների քաղցկեղից, որն իր մոտ հայտնաբերվել էր դեռ 1993 թվականին ։ Նույն թվականի օգոստոսին գտնվեց Ջոնբենեթի սպանության մեջ կասկածվող ևս մեկ անձ՝ Ջոն Մարկ Կառը    , որը հետագայում արդարացվեց   ։
2010 թվականի հոկտեմբերին գործը կրկին բացվեց, անցկացվեցին նոր հարցումներ, ինչպես նաև ԴՆԹ-ի փորձաքննություն՝ նորագույն մեթոդների օգտագործմամբ ։
2013 թվականի հոկտեմբերի 25-ին նոր փաստաթղթեր հայտնվեցին, որ ցույց էին տալիս, որ 1999 թվականին մեծ ժյուրին գործի փաստաթղթերը բավարար է համարել ծնողներին իրենց դստեր սպանության մեջ մեղադրելու համար, սակայն այդ ժամանակվա դատախազ Ալեքս Հանթերը հրաժարվել էր ստորագրել մեղադրական եզրակացությունը՝ փաստերը անբավարար համարելով ։
Ծանոթագրություններ
Կատեգորիա:Սպանություն Կատեգորիա:Չբացահայտված սպանություններ ԱՄՆ-ում
Մեծ Շիվերտա
Մեծ Շիվերտա (Большая Шиверта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յաբագան գետի աջ ափով՝ 14 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կանադական դոլար
Կանադական դոլար, (ֆր.`dollar canadien, անգլ.`Canadian dollar, կոդ ISO 4217-CAD, կրճատ տարբերակը`$ կամ C$)` Կանադայի դրամական միավոր։ Թողարկվել է 1858 թվականին։ Մեկ կանադական դոլարը կազմված է 100 ցենտից։ 2007 թվականին համաշխարհային արտարժույթի շուկայում կանադական դոլարը զբաղեցնում էր 7-րդ տեղը` արտարժույթի շուկայում շատ էր  վաճառվում ։ Կանադական դոլարի կուրսի տատանման վրա նշանակալից ազդեցություն ուներ ԱՄՆ տնտեսությունը և ԱՄՆ դոլարը, համեմատաբար քիչ ազդեցություն ունեին` ճապոնական իենը, չինական յուանը և եվրոն։
Իսպանական դոլարներ
Առաջին արժույթը, որ կիրառվեց Կանադայի տարածքում, այսպես կոչված, իսպանական դոլարն էր`ռեալներ, թողարկվել էր Իսպանական կայսրության համար։
Ոսկե դոլարներ
1841 թվականին բրիտանական նահանգ Կանադան շրջանառության մեջ դրեց սեփական դոլարը, ԱՄՆ ոսկե դոլարին համարժեք, որը կազմված էր 5 շիլլինգից։ 1858 թվականին, պաշտոնապես, կանադական դոլարը փոխարինեց կանադական ֆունտին։ Մինչ այդ, Կանադայում` կապված սեփական արժույթի պակասով, կիրառվում էր բավականին բարդ գնանշման համակարգ, իսկ առօրյա կյանքում կիրառվում էին բրիտանական, ամերիկյան և մեքսիկական մանրադրամներ, ինչպես նաև կանադական բանկերի կողմից թողարկված թղթե բոներ և պղնձադրամներ։
Թղթադրամներ
Կանադային առաջին թղթե դրամները` դոլարների տեսքով (այդ ժամանակ դեռևս ամերիկական, քանի որ Կանադան պաշտոնապես չուներ իր արժույթը), եղել են բրիտանական բանկային թղթադրամներ, որոնք թողարկվել էին 1813 և 1815 թվականների ընթացքում։ Որոշ գաղութային վարչություններում (առաջին հերթին 1866 թվականին կանադային նահանգներում), սկսած 1830-ական թվականներից, թղթադրամները գնահատվեցին բանկերի կողմերից, իսկ սկսած 1870 թվականից` Կանադա համադաշնակցությունում։ Որոշ  մունիցիպալիտետներ թողարկեցին նաև իրենց թղթադրամները։
1935 թվականին հիմնադրվեց Կանադայի բանկը։ Նա իր վրա վերցրեց կանադական դրամի թողարկումը և սկսեց թղթադրամների թողարկումը` 1, 2, 5, 10, 20, 25, 50, 100, 500 և 1000 դոլար արժողությամբ։ 1944 թվականին տեղական բանկերին արգելվեց թողարկել սեփական դրամները։ Թողարկման իրավունքը մնաց միայն Royal Bank of Canada և Մոնրեալի բանկին։
1935 թվականից հետո զգալի փոփոխություններ կատարվեցին թղթադրամների դիզայնի մեջ։ Ինչպես նաև 1937, 1954, 1970, 1986 թվականներին թողարկեցին թղթադրամների նոր շարք։
2011 թվականից սկսած Կանադայի բանկը սկսեց շրջանառության մեջ դնել պոլիմերային թղթադրամներ`2011 թվականի նոյեմբերի 15-ին`100 դոլարանոց, 2012 թվականի մարտի 26-ին`50 դոլարանոց, 2012 թվականի նոյեմբերի 7-ին`20 դոլարանոց։ Մինչև 2013 թվականի ավարտը թողարկեցին 10 և 5 դոլար արժողությամբ պոլիմերային թղթադրամներ։
Ներկայումս Կանադայի բոլոր թղթադրամները տպվում են Canadian Bank Note Company and BA International Inc` Կանադայի բանկի հետ ունեցած պայմանագրին համապատասխան։
Կանադայի բանկի բոլոր թղթադրամները, 1935 թվականից թողարկած, հանդիսանում են օրինական վճարային միջոց, սակայն որոշ թղթադրամներ չեն շրջանառվում։ 1 և 2 դոլարանոցները չեն թողարկվում համապատասխանաբար 1989 և 1996 թվականներից և փոխարինվել են մանրադրամներով։ 25 և 500 դոլարանոցները չեն թողարկվել 1935 թվականից, 1000 դոլարանոցը`2000 թվականից ։ 2018 թվականի բյուջեի հանրայնացումից հետո պարզ դարձավ Կանադայի բանկի մտադրությունը` շրջանառությունից հանել 1000 դոլարանոցը, ինչպես նաև փաստացի չօգտագործվող 1, 2, 25 և 500 դոլար արժողությամբ թղթադրամները։ Այդ թղթադրամները շրջանառությունից հանելու որոշումը դեռևս հայտարարված չէ, սակայն ենթադրվում է, որ այն բավականին երկար կտևի ։
Մանրադրամներ
Ավանդաբար մանրադրամների համար օգտագործում էին հետևյալ մետաղները.
Փոխարժեքի ռեժիմ
Կանադական դոլարը աշխարհաքաղաքական դիրքից ելնելով գտնվում էր ԱՄՆ տնտեսության ազդեցության տակ, իսկ վերջին ժամանակներին նաև ԱԽՏԽ երկրների տնտեսության։ 20-րդ դարի ընթացքում և 21-րդ դարի սկզբին ցիկլային արժույթի տատանումները բնորոշեցին կանադական դոլարը և Կանադայի տնտեսությունը։ Այսպես, մինչև 1976 թվականը կանադական դոլարը էժան էր ամերիկականից, իսկ հետո արժեզրկվեց` մինչև 2003 թվականը, 2003 թվականին նշմարվեց կանադական դոլարի բարձրացում։ Էժան կանադական դոլարը կանադական ապրանքների (հատկապես հումքի) լծակն էր ԱՄՆ շուկայում։ Աստիճանաբար, ԱՄՆ տնտեսության մեջ նկատվող բացասական միտումները 2005-2007 թվականներին հանգեցրեցին դոլարի արժեզրկման։ 2007 թվականի սեպտեմբերին  կանադական դոլարը հավասարվեց ամերիկական դոլարին, որը, սակայն ուժեղ հարված հասցրեց սպառողներին և արտահանողներին։ 2010 թվականի նոյեմբերին կանադական դոլարը հավասարվեց  ԱՄՆ դոլարին, որից հետո կանադական դոլարը սկսեց նորից արժեզրկվել։
Ներկայումս Կանադայում կիրառվում է ազատ լողացող փոխարժեքի ռեժիմ։
Տես նաև
Կատեգորիա:Դոլար Կատեգորիա:Դրամական միավորներ ըստ երկրի Կատեգորիա:Հյուսիսամերիկյան արժույթներ
Դյուլա Յուհաս
Դյուլա Յուհաս (Juhász Gyula, ), հունգարացի բանաստեղծ, Բաումգարտեն մրցանակի դափնեկիր։
Կենսագրություն
Տառապել է դեպրեսիայով։ Մի քանի անգամ փորձել է ինքնասպան լինել։ Առաջինը փորձ արել է 1907 թվականի փետրվարի 9-ին ։ 1928 թվականին նրան նշանակվել է ամսական թոշակ։ 1929 թվականին առաջիններից է եղել, ով ստացել է Բաումգարտեն մրցանակ։ 1930-ական թվականներին բուժվել է հոգեբուժարանում։ 1937 թվականին ինքնասպանություն է գործել ։
Ստեղծագործություններ
Ստեղծագործական սկզբնական շրջանում («Բանաստեղծներ», 1907, «Վերջին այգեկութ», 1918, «Իմ կյանքը», 1925) հետևել է դեկադենտներին, սակայն այդ ժամանակ էլ նրան բնորոշ են եղել հայրենասիրական և սոցիալական մոտիվները։ Բուրժուա-դեմոկրատական, ապա նաև սոցիալիստական հեղափոխությունների տարիներին (1918-1919) Յուհասը հանդես է եկել իբրև իմպերիալիզմի հակառակորդ։ Իր բանաստեղծությունների ժողովածուներում կերտել է հունգար աշխատավոր ու բանվոր մարդու հավաքական կերպարը, արտահայտել է նրա ապրումներն ու ակնկալիքները ։
Արտաքին հղումներ
[http://www.vekperevoda.com/1950/tzesarskaya.htm Դյուլա Յուհասի ստեղծագործությունների թարգմանությունը Մ. Ցեսարսկու կողմից]
Կատեգորիա:Հունգարացի բանաստեղծներ Կատեգորիա:Ինքնասպան գրողներ Կատեգորիա:20-րդ դարի բանաստեղծներ
Մուրո դե Ագուաս
Մուրո դե Ագուաս (Muro de Aguas), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արենդո շրջանի (կոմարկայի) կազմի մեջ։ Զբաղեցնում է 30,90 կմ2 տարածք։ Բնակչությունը կազմում է 58 մարդ (2010 թվականի տվյալներով)։ Գտնվում է պրովինցիայի վարչական կենտրոնից 68 կմ հեռավորության վրա։
Մեծ Շեմիլովկա
Մեծ Շեմիլովկա (Большая Щемиловка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կամենակ գետի աջ ափով՝ 91 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Լեզ Իլ
Լեզ Իլ (Les Ilhes), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 54 մարդ, բնակչության խտությունը` 12.98 մարդ/կմ²։ Բնակավայրը զբաղեցնում է 4.16 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 16 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 25 աշխատունակ (15-64 տարեկան) բնակիչ, որոնցից ակտիվ էին 14-ը, իսկ ոչ ակտիվները` 11։ Ակտիվության ցուցանիշը կազմում է 56,0 %։ 14 աշխատունակ մարդկանցից աշխատել է 13 անձ (6 տղամարդ և 7 կին)։ Գործազուրկ են եղել 1 անձ (1 տղամարդ և 0 կին)։ 11 անաշխատունակներից 0-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Շամլուղի պղնձի հանքավայր
Շամլուղի պղնձի հանքավայր, հանքավայր ՀՀ Լոռու մարզում՝ Ախթալա երկաթուղային կայարանից 8 կմ հյուսիս-արևմուտք՝ Ալավերդու կամարածալքի հյուսիսարևելյան մասում։
Բնութագիր
Շահագործվել է 1770 թվականից՝ հունական, ֆրանսիական, ապա՝ ռուսական և հայկ․ժական բաժնետիրական ընկերությունների կողմից։ Շամլուղի պղնձի հանքավայրը միջին ջերմաստիճանի, փոքր խորությունների, ջրաջերմային հանքավայր է։
Կառուցվածք
Երկրաբանական կառուցվածքում մասնակցում են պորֆիրիտներ, տուֆեր, տուֆափշրաքարեր, տուֆաավազաքարեր։ Հանքանյութը կազմված է պիրիտ, խալկոպիրիտ, մարկազիտ, գալենիտ, սֆալերիտ, տենանտիտ, քվարց, բարիտ և այլ միներալներից։ Պղնձի միջին պարունակությունը 3-4% է։ Հանդիպում են նաև բնածին ոսկի, արծաթ, ծծումբ, սելեն, թելուր և այլն։ Ըստ միներալային կազմի՝ առանձնացվում են պիրիտային, պիրիտ-խալկոպիրիտային (գերակշռում են և հումք են պղնձի արտադրության համար) և սֆալերիտգալենիտային հանքատեսակներ։ Ներկայումս շահագործում է «Մետալ Պրինց» ընկերությունը։
Կատեգորիա:Հանքավայրեր այբբենական կարգով Կատեգորիա:Հայաստանի պղնձի հանքավայրեր
Ֆրակտալ
Ֆրակտալ (լատ.՝ fractus - մանրացված, կոտրված), բազմություն, որն ունի ինքնանմանության հատկություն (օբյեկտ, որը ճշգրիտ կամ մոտավորապես համապատասխանում է ինքն իր մի մասին, այսինքն՝ ամբողջը ունի նույն ձևը, ինչ մեկ կամ մի քանի մաս)։ Մաթեմատիկայում ֆրակտալը նշանակում է էվկլիդեսյան տարածության կետերի բազմություն, որոնք ունեն կոտորակային մետրական չափականություն (Մինկովսկու կամ Հաուսդորֆի իմաստով) կամ տոպոլոգիականից տարբերվող մետրական ​​չափականություն, այդ պատճառով դրանք պետք է տարբերվեն այլ երկրաչափական պատկերներից, որոնք սահմանափակված են սահմանափակ թվով կապերով։ Ինքնանման պատկերները, որոնք կրկնվում են վերջավոր թվով արտահայտվող անգամ, կոչվում են նախաֆրակտալներ։
Արտասովոր հատկություններով ինքնանման բազմությունների առաջին օրինակները հայտնվել են 19-րդ դարում՝ չդիֆերենցվող անընդհատ ֆունկցիաների ուսումնասիրության արդյունքում (օրինակ՝ Բոլցանոյի ֆունկցիան, Վեյերշտրասի ֆունկցիան, Կանտորի բազմությունը) ։ «Ֆրակտալ» տերմինը ներմուծել է Բենուա Մանդելբրոտը 1975 թվականին։ Այն լայն տարածում է գտել 1977 թվականին Մանդելբրոտի «Բնության ֆրակտալ երկրաչափություն» գրքի հրատարակումով։ Ֆրակտալները հատկապես մեծ ժողովրդականություն են արժանացել համակարգչային տեխնոլոգիաների զարգացման շնորհիվ, ինչը հնարավորություն է տվել արդյունավետորեն պատկերել այս կառույցները։
«Ֆրակտալ» բառը օգտագործվում է ոչ միայն որպես մաթեմատիկական տերմին։ Ֆրակտալ կարող է կոչվել այն առարկան, որն ունի հետևյալ հատկություններից առնվազն մեկը.
Բնության շատ օբյեկտներ ունեն ֆրակտալ հատկություններ, օրինակ՝ ծովափ, ամպեր, ծառի սաղարթ, ձյան փաթիլներ, արյան շրջանառության համակարգ, ալվեոլներ։ Սակայն ֆրակտալները չեն սահմանափակվում միայն երկրաչափական նախշերով, այլ կարող են վերաբերել նաև ժամանակի ընթացքում կատարվող գործընթացներին   ։ Տարբեր աստիճանի ինքնանմանություն ունեցող ֆրակտալ նախշեր ներկայացվել կամ ուսումնասիրվել են պատկերների, կառուցվածքների և հնչյունների մեջ և գտնվել բնության մեջ    , տեխնոլոգիայի բնագավառում    , արվեստում  , ճարտարապետության և իրավունքի բնագավառներում։ Ֆրակտալները հատուկ նշանակություն ունեն քաոսի տեսության ոլորտում, քանի որ քաոսային գործընթացների մեծամասնության գրաֆիկները ֆրակտալներ են ։
Արտասովոր հատկություններով ինքնանման բազմություններ մաթեմատիկայում
19-րդ դարի վերջից սկսած՝ մաթեմատիկայում հայտնվում են դասական վերլուծության տեսանկյունից պաթոլոգիական հատկություններ ունեցող ինքնանման առարկաների օրինակներ։ Դրանց թվին կարելի է դասել.
Ֆրակտալ կորեր ստանալու ռեկուրսիվ ընթացակարգ
Գոյություն ունի հարթության վրա ֆրակտալ կորերի ստացման պարզ ռեկուրսիվ ընթացակարգ։ Որոշենք վերջավոր թվով հանգույցներով կամայական բեկյալ, որը կոչվում է գեներատոր։ Հաջորդիվ դրա մեջ յուրաքանչյուր հատվածը փոխարինենք գեներատորով (ավելի ճիշտ՝ գեներատորի նման բեկյալով)։ Արդյունքում ստացված բեկյալի յուրաքանչյուր հատվածը նորից փոխարինենք գեներատորով։ Շարունակելով մինչև անսահմանություն՝ ստանում ենք ֆրակտալ կոր։ Աջ կողմում գտնվող նկարում ցույց է տրված Կոխի կորի համար այդ ընթացակարգի առաջին, երկրորդ և չորրորդ քայլերը։
Նման կորերի օրինակներն են.
Նմանատիպ ընթացակարգի կիրառմամբ է ստացվում Պյութագորասի ծառը։